Þar stendur : Frá jafndægri er haust , til þess er sól sezt í eykðarstað . Haustmánuður heitir inn næsti fyrir vetr , fyrstur í vetri heitir gormánuður , þá er frermánuður , ... ( 1949 : 229 ) . Eina heimildin um nafnið ýlir til forna er í svonefndri Bókarbót frá 12. öld sem varðveitt er í handriti frá um 1220 ( Árni Björnsson 1993 : 17 ) . Ásgeir Blöndal Magnússon telur orðið skylt orðinu jól en uppruni þess orðs er umdeildur . Í fornensku voru til myndirnar gehhol , gehhal , géol í merkingunni ‘ jólahátíð ’ og géola ‘ jólamánuður ’ . Í gotnesku , fornu austur-germönsku máli , var fruma-jiuleis heitið á nóvember og jiuleis á desember . Í fornensku var ærra géola nafnið á desember en æfterra géola á janúar það er fyrir og eftir jól ( 1989 : 433 , 1165 ) . Mánaðarheitið ýlir er helsta röksemd fyrir heiðnu jólahaldi í desember ( Árni Björnsson 1993 : 321 ) .